सोमबार आयोगको केन्द्रीय कार्यालय कान्तिपथ पुग्नुभएका प्रधानमन्त्री ओलीले स्थानीय निर्वाचनका लागि आवश्यक तयारीका बारेमा छलफल गर्नुभएको थियो । प्रधानमन्त्री ओलीसहितको टोलीले आयोगका पदाधिकारीसँग आगामी मङ्सिरमा निर्वाचन गराउन आवश्यक पर्ने प्राविधिक, कानुनी तथा सुरक्षाको तयारीका बारेमा छलफल गरेको थियो । छलफलमा प्रधानमन्त्री ओलीले संवैधानिक व्यवस्थाअनुरूप सबै तहका निर्वाचन तोकिएकै समयमा सम्पन्न गर्नुपर्ने आवश्यकता औँल्याउनुभयो ।
